title: Sesayut
text: Iti Sesayut KALA KALA GREHA Madasar antuk dulang duwurnyané susunin beras akulak, jinah 200, benang atukel, raris susunin antuk aled sesayut, duwurnyané susunin antuk nasi tumpeng agung 1 malakar antuk beras 8 catu, maweweh tumpeng alit nganutin uriping wuku, ring soang-soang tumpengé sané alit tancebin lilit linting magrenteng jinah bolong padha aketeng, mategul antuk benang tridhatu, tumpengé sané ageng muncuk nyané madaging lampu (damar), ring sor nyané tancebin taji manut uriping wuku, tulung manut uriping wuku, kawangen manut uriping wuku, tulung manut uriping wuku, ulam itik maguling, sesanganan, raka-raka sejangkep nyané, penyeneng alit 1, pras alit 1, sampyan nagasari, canang pahyasan.